Nyeste Skilderie af Kiøbenhavn, 1819-11-09
Kempels berømte Skatmaskine, der længe har været alle Gaaders Gaade", er nu paa ny fremstaaet i Wien, hvor den opvækker almindelig Beundring. Efter Kempelens Død havde Sønnen solgt dette Automat 1803 til den nuværende Eier deraf, som ogsaa er en duelig Mekaniker. Salen, hvori Maskinen nu staaer til Skue, indbefatter endnu et andet Værelse, hvor man seer en Figur i Legemsstørrelse, klædt som Tyrk. Den staaer bag et Slags Casse, 2 Fod bred og 2 1/2 Fod høi, hvorved det Træsæde, paa hvilket den sidder, er befæstet. Det Hele staaer paa 4 Fødder med Ruller, og lader sig kjøre omkring i Sahlen. Den øvre Deel af Cassen er et Slags Bord, paa hvis Midte der findes et temmelig stort, noget fremstaaende Skakbrædt, paa hvilket Tyrken synes at have fæstet sine Øine. Den høire Arm og den høire Haand holder han udstrakt over Bordet, men den venstre Arm noget i Veiret, som holdt han i den ene Haand en Tobakspibe, hvilket ved hans første Fremtræden var Tilfældet, men nu ikke mere er det. Den Person, der foreviser samme, gjør Begyndelse med at kjøre den frem for Tilskuerne. Derpaa aabnes paa Kisten visse Døre, 2 paa For= og 2 paa Bagsiden, og en lang, meget dyb Skuffe trækkes ud, der indbefatter alle Brikkerne, en Hynde til at lægge Tyrken under Albuen og nogle Marquer. To smaa Døre aabnes ligeledes, og et Skjærm af grønt Silketøi, samt en Deel af Tyrkens Klædning, begge bestemte til at skiule de i de nedere Deele af Figuren anbragte Aabninger, skydes tilside. J denne Tilstand føres Maskinen omkring i Salen, for at sætte endog de meest vantro Tilskuere istand til, at overtyde sig om, at der i Omfanget af hele Maskinen intet levende Væsen er skjult. Ved et brændende Voxlys, hvorved hele Værkets Mekanisme faaer et vist Transparent, bliver det lettere at undersøge det Jndere endnu mere. Forlanger ved Partiets Slutning een af Tilskuerne, at Maskinen paa ny skulde undersøges, saa bevilges dette uden Jndvending. Skroget af Tyrken er formedelst en Væg deelt i to Hulinger af ulige Størrelse, hvoraf den paa den høire Side er mindre viid og neppe 1/2 Deel af hele Hulingen. J disse seer man ligesom i et sammensat Uhrværk, et stort Antal Hjul, Hæver ter, Valtser &c. Den venstre Huling indbefatter nogle Hjul, smaa Tønder med Fjedre og to Quadranter, hvis Flader ligge horizontale. Desuden sees i Skroget og i de nedre Deele nogle Rør, som synes at fordele Virksomhedsprincipet efter de forskellige Punkter, der skulle sættes i Bevægelse – Naar alle Tilskuerne have tilfredsstillet deres Nysgierrighed i Henseende til Maskinens samt Cassens indvortes Indretning, sammenlukkes Dørene og Skufferne igjen, og eet og andet sættes tilrette paa Tyrkens Legeme, og derpaa optrækkes Maskinen med en liden Nøgle, som sættes i en i Sidevæggen af Kofferten anbragt Aabning. Under Automatets venstre Arm lægges en Hynde, og den første den bedste blandt de tilstedeværende Tilskuere indbydes til at spille med det et Partie. Om Eftermiddagen Kl. 1 begynder Spillet, og Kl. 3 er Tyrken færdig med Enhver, der giver sig i Kast med ham, og han bliver hver Gang ufeilbarligen den Seirende. Ved Partier af dette Slags sættes Brikkerne paa Skakbrædtet forud i en bestemt Orden. Desuden spiller Automatet dagligen Kl. 8, og vinder i Almindelighed Partie) endskjøndt Maskinens Opfinder ikke fortrinligen har henvendt sit Øiemærke paa dette særdeles Resultat. (Fortsættes.)